nvidia/miracl-vision huggingface dataset:
Adebukola Oladipupo

Adébùkọ́lá Ọládipúpọ̀ (tí a bí ní Oṣù Kaàrún Ọjọ́ 23, Ọdún 1994) jẹ́ òṣèré ọmọ orílẹ̀-èdè Nàìjíríà kan tí ó bẹ̀rẹ̀ eré ṣíṣe rẹ̀ nínu eré MTV Shuga . A bí Ọládipúpọ̀ ní Ìlú Lọ́ndọ̀nù ṣùgbọ́n ó ní ètò ẹ̀kọ́ rẹ̀ ní Ìlú Èkó. Ó ní àwọn tẹ̀gbọ́ntàbúrò méjì. Ọládipúpọ̀ lọ sí ilé-ìwé alákọ̀ọ́bẹ̀rẹ̀ Bellina Nursery and Primary School, Àkọkà, Ìlú Èkó. Ó tún lọ sí Ilé-ìwé Babcock High School àti Caleb International School fún ètò-ẹ̀kọ́ girama rẹ̀. Ó kẹ́ẹ̀kọ́ gíga rẹ̀ ní Covenant University níbi tí ó ti kọ́ àwọn ẹ̀kọ́ eré ìtàgé lẹ́gbẹ̀ẹ́ ìmọ̀ ìṣàkóso. Ó ṣe ìdánwò ní àṣeyọrí fún MTV Shuga ní ọdún 2015 níbití wọ́n ti fun ní ipa “Faa”. Ó tọ́ka sí Mo Ábúdù tó kọ láti ní ìgbàgbọ́ nínu ara rẹ̀ gẹ́gẹ́ bi ẹni tí ó ṣe pàtàkì fún àṣeyọrí náà. Ní ọdún 2015 ó ṣe àfihàn nínu apá kínní Indigo, Inevitable àti The Other Me. Ní ọdún 2017 ó kópa nínu fíìmù Missing. Àwọn fíìmù tí ó ti ní lórúkọ rẹ̀ kún Moms at War, Phases (NdaniTV), The Men's Club, àti Africa Magic Forbidden. Ọládipúpọ̀ jẹ́ ọ̀kan lára àwọn tí wọ́n sì n kópa lọ́wọ́ nínu MTV Shuga nígbà tí eré náà dín kù sí eré oníṣókí tí wọ́n pe àkọ́lé rẹ̀ ni MTV Shuga Alone Together, èyí tí n ṣe àlàyé àwọn ìṣòro Coronavirus ní Oṣù Kẹẹ̀rin Ọdún 2020
Kòfowórọlá Adémọ́lá

Olorì Kòfowórọlá Adémọ́lá tí a tún mọ̀ sí Kòfowórọlá Aina Adémọ́lá àti Arábìnrin Adémọ́lá tí ó gboyè Order of the British Empire, (MBE), MFR, OFR ni wọ́n bí lọ́jọ́ kọkànlélógún oṣù karùn-ún ọdún 1913, tí ó sìn kú lọ́jọ́ kẹẹ̀ẹ́dógún oṣù karùn-ún ọdún 2002 jẹ́ olùkọ́ ọmọ Nàìjíríà  òun ni Ààrẹ àkókò ti àjọ ẹgbẹ́ obìnrin, National Council of Women Societies lórílẹ̀-èdè Nàìjíríà, òun náà sìn ni adarí ẹgbẹ́ obìnrin náà láti ọdún 1958 sí 1964. Òun ni obìnrin adúláwọ̀ àkọ́kọ́ tí ó kàwé gboyè dìgírì ní Oxford University bákan náà, ó jẹ́ oǹkọ̀wẹ́ àwọn ọmọdé. Wọ́n bí kòfó sí ẹbí amọ̀fin àti ọmọba Eric Ọláwọ̀lú Moore ti ìlú Ẹ̀gbá, pẹ̀lú aya rẹ̀, Aida Arabella, tí ó jẹ́ ọmọ Scipio Vaughan àti ìran Cherokee. Ó jẹ́ ìbátan Oyinkánsọ́lá Àbáyọ̀mí àti Olorì Charlotte Ọbasá. Ó lo ìdajì ìgbé-ayé rẹ̀ ní Èkó àti ìlàjì tó kù ní United Kingdom. Adémọ́lá kàwé ní ilé-ìwé àwọn obìnrin C.M.S. Girls School, ní ìlú Èkó; Vassar College, ní New York; Portway College, ní ìlú Reading, àti St. Hugh's College, ní Oxford láti ọdún 1931 sí 1935. Ó kàwé gbàwé ẹ̀rí dìgírì nínú ìmọ̀ olùkọ́ni àti èdè Gèésì ní Yunifásítì Oxford, nígbà tí ó wà ní Oxford, ó kọ̀wé ìtàn olójú-ewé mọ́kànlélógún nípa ìgbé-ayé Margery Perham láti ṣe àtakò àṣìkọ ìwé ìtàn àwọn òyìnbó nípa Áfíríkà, ó kọ nípa ìtàn ìgbà èwe rẹ̀ gẹ́gẹ́ bí í àmúlùmálà àṣà ìbílẹ̀ àti òkèèrè. Bí ó ti lẹ̀ jẹ́ pé kò sọ nípa ìwà ẹlẹ́yàmẹ̀yà tí wọ́n hù sí í nígbà tí ó wà ní orílẹ̀-èdè Gèésì, ṣùgbọ́n, ó fi ìbínú àwọn ìwà yìí hàn nígbà tí wọ́n bú u ní oríṣiríṣi èébú ẹlẹ́yàmẹ̀yà
Peggy Ovire

Peggy Ovire Enoho tí gbogbo ènìyàn mọ̀ sí Peggy jẹ́ olùgbéré-jáde, òṣèré àti módẹ́ẹ̀lì ọmọ orílẹ̀-èdè Nàìjíríà òun ni ó gba amì-ẹ̀yẹ fún “Òṣèrébìnrin tí ọjọ́ iwájú rẹ̀ dára jùlọ ti (English)” níbi ayẹyẹ City People Entertainment Awards ti ọdún 2015.  Ovire jẹ́ ọmọ ìlú Ughelli ní Ìpínlẹ̀ Delta, àmọ́ wọ́n bi sí Ìpínlẹ̀ Èkó òun ni àníkẹ́yìn àwọn òbí rẹ̀. Ó lọ sí ilé-ẹ̀kọ́ alákọ̀ọ́bẹ̀rẹ̀ ti ìlú Ìtìrẹ́ ní agbègbè Súrùlérè àti ilé-ẹ̀kọ́ oníwé mẹ́wàá ti Ansarudeen ní ìlú Súrùlérè kan náà ní Ìpínlẹ̀ Èkó Ó lọ sí ilé-ẹ̀kọ́ Fásitì ti Ìpínlẹ̀ Delta tí ó wà ní ìlú (Abraka), àmó tí kò parí níbẹ̀. Ó padà sí ilé-ẹ̀kọ́ fásitì ti Ambrose Alli láti parí ẹ̀kọ́ rẹ̀ nínú ìmọ̀ Okòwò àti ìṣúná. Ṣáájú kí Ovire tó di ìlú-mòọ́ká nínú Nollywood, ó ti kọ́kó ń ṣiṣẹ́ gẹ́gẹ́ bí módẹ́ẹ̀lì. Ovire ṣe àlàyé nínú ìfọ̀rọ̀nwánilẹ́nu wò kan pẹ́lú Ìwé-ìròyìn Yhe Puch wípé eré òun àkọ́kọ́ ni Uche Nancy gbé jáde . Ó dinlààmì-laaka nínú iṣẹ́ rẹ̀ gẹ́gẹ́ bí òṣèré nígbà tí ó kópa nínú eré àtìgbà-dégbà onípele ti àkọ́lé rẹ̀ ń jẹ́ Husbands of Lagos tí wọ́n ma ń ṣàfihàn rẹ̀ lórí àwọn ẹ̀rọ amóhù-máwòrán ilẹ̀ Nàìjíríà.  Ovire gba amì-ẹ̀yẹ ti Òṣèrebìnrin tí ọjọ́ iwájú rẹ̀ dára jùlọ ní ọdún 2015 nínú ayẹyẹ City People Entertainment Awards. Yàtọ̀ sí wípé ó jẹ́ òṣèré, Òvíre tún jẹ́ olùgbéré-jáde tí ó sì gbé àwọn eré bí Ufuoma, Fool Me Once, àti The Other Woman jáde. Àdàkọ:Authority Control
Charlotte Ọlájùmọ̀kẹ́ Ọbasá

Charlotte Ọlájùmọ̀kẹ́ Ọbasá tí orúkọ abilékọ rẹ̀ ń jẹ́ Blaize, ní wọ́n bí ní Ọjọ́ keje oṣù kìíní ọdún 1874, tí ó sìn kú lọ́jọ́ kẹtàlélógún ọdún 1953 jẹ́ gbajúmọ̀ Afowóṣàánú ọmọ orílẹ̀-èdè Nàìjíríà. Ó jẹ́ ọmọ bíbí pàràkòyí oníṣòwò R.B. Blaize àti ìyàwó rẹ̀ tí ó jẹ́ oníwòsàn Òrìṣàdípẹ̀ Ọbasá. Charlotte Ọlájùmọ̀kẹ́ Ọbasá jẹ́ ọmọ Saro tí wọ́n bí sí ìdílé gbajúmọ̀ òṣèlú àti ọlọ́rọ̀, Richard Beale Blaize, àti aya rẹ̀, Emily Cole Blaize. O lo ìgbà èwe rẹ̀ ni ìlú Èkó, níbi tí bàbá rẹ̀ ti jẹ́ olùdásílẹ̀ ìwé-ìròyìn tí wọ́n pè ní The Lagos Times and Gold Coast Colony Advertiser àti The Lagos Weekly Times. Ó kàwé gidi gan-an. Ó kọ́kọ́ kàwé ní ilé-ìwé Anglican Girls' School ní Èkó,lẹ́yìn náà, ó sọdá lọ kàwé sí i lókè òkun lórílẹ̀-èdè England  Lọ́dún 1902, ó fẹ́ Ọmọba Sàró, Ọmọba Òrìṣàdípẹ̀ Obasá. Odidi ilé tuntun ni bàbá rẹ̀ fi fún wọn ní ẹ̀bùn ìgbéyàwó. Ọmọ márùn-ún ni wọ́n bí fún ara wọn.  Ó jẹ́ ìbátan Kòfowórọlá Adémọ́lá  Ọlájùmọ̀kẹ́ jẹ́ oníṣòwò àti pàràkòyí afowóṣàánú tó ṣáájú ìjà fún ẹ̀tọ́ àti ìkàwé ọmọ obìnrin. Nítorí akitiyan rẹ̀ ni wọ́n fi dá ilé-ìwé àwọn obìnrin tí wọ́n pè ní Lagos School for Girls tí ó wà di Wesleyan Girls' High School silẹ lọ́dún 1907, lórí ilẹ̀ tí ó yá wọn
Kenneth Okolie

Kenneth Obinna Okolie tí wọ́n bí ní ọjọ́ kọkànlélógún oṣù Kẹjọ ọdún 1984, jé òṣèré orí-ìtàgé, módẹ́ẹ̀lì tí ó sì ti fìgbà kan jẹ́ Ọ̀gbẹ́ni Nàìjíríà nígbà kan rí látàrí ipa rẹ̀ nínú iṣẹ́ módẹ́ẹ̀lì ní ọdún 2010.  O tún gba àmì-ẹ̀yẹ tí ayẹyẹ City People Entertainment Awards gẹ́gẹ́ bí Òṣéré amúgbá-lẹ́gbẹ̀ẹ́ tí ó pérégedé jùlọ ní ọdún 2015 Okolie jẹ́ ọmọ bíbí ìlú Ihiala ní Ìpínlẹ̀ Anambra. Òun ni ó jẹ́ àkọ́bí àti àkọ́já ewé àwọn òbí rẹ̀. Ó kàwé jáde nílé ẹ̀kọ́ Valley View University ní orílẹ̀-èdè Gánà. Ṣáájú kí Okolie tó di ìlú-mọ̀ọ́ká nínu ilé-iṣẹ́ Nollywood, ó ti bẹ̀rẹ̀ bí Módẹ́ẹ̀lì.ní ọdún 2006. O se alaye wipe sise Módẹ́ẹ̀lì kìí ṣe ohun tí ó wù òun láti ọkàn wá nítorí wípé òun sin ọ̀rẹ́ òun kan lọ sí ibùdó ìfihàn náà ni kí wọ́n tó fi iṣẹ́ náà lọ òun tí òun sì gbà làti ṣiṣẹ́ náà. Òun yege nínú ìfihàn náà tí wọ́n sì yan òun láti kópa nínú ìdíje ní ọdún 2006. Ní ọdún 2010, Ó tún kópa nínú ìdìje tí ó mu gba àmì-ẹ̀yẹ Ògbéni Nàìjíríà. Okolie tún kópa nínú ìfihàn Ọkùnrin tí ó dára jùlọ ní àgbàyé, tí ó sì gba ipò kejì. Ó tún dara pọ̀ mọ́ wọn àwọn òṣèré orí-ìtàgé ní orílẹ̀-èdè Nàìjíríà ní ọdún 2011. Okolie gba àmì-èyẹ ti City People Entertainment Awards fùn Òṣèrékùnrin amúgbálẹ́gbẹ́ tí ó peregedé jùlọ
Toks Olagundoye

Ọlátòkunbọ̀ Susan Ọlasobunmi Àbẹ̀kẹ́ Ọlágùndóyè (tí a bí ní 16 Oṣù Kẹẹ̀sán Ọdún 1975) jẹ́ òṣèré ọmọ orílẹ̀-èdè Nàìjíríà. Ó gbajúmọ̀ fún ipa rẹ̀ bi Hayley Shipton nínu Castle àti Jackie Joyner-Kersee nínu eré aláwàdà ABC TV kan tí a mọ̀ sí The Neighbors A bí Ọlátòkunbọ̀ Susan Olasobunmi Àbẹ̀kẹ́ Ọlágùndóyè ní ìlú Èkó. Ìyá rẹ̀ jẹ́ ọmọ orílẹ̀-èdè Nọ́rwèy tí bàbá rẹ̀ sì jẹ́ ọmọ orílẹ̀-èdè Nàìjíríà. Ó ní ètò-ẹ̀kọ́ rẹ̀ ní Nàìjíríà, Swítsàlandì, àti Ilẹ̀gẹ̀ẹ́sì. Ó gba oyè-ẹ̀kọ́ ní ìtàgé láti Ilé-ẹ̀kọ́ Smith College. Ọlágùndóyè ṣe ìfihàn àkọ́kọ́ rẹ̀ lóju amóhù-máwòran fún ti eré tẹlifíṣọ̀nù àti sinimá àgbéléwò ní ọdún 2002 nínu eré tẹlifíṣọ̀nù tí àkọ́lé rẹ̀ jẹ́ The Education of Max Bickford; àti fíìmù Brown Sugar. Ní ọdún 2001, ó kópa nínu eré orí ìpele kan, Saint Lucy's Eyes, ní àjọṣepọ̀ pẹ̀lú Ruby Dee. Ní ọdún 2005, ó ṣe àjọdásílẹ̀ ilé-iṣé ìtàgé kan tí wọ́n pè ní Three Chicks Theatre, èyítí ó ṣe àgbéjáde eré Andrea Lepcio kan, One Nation Under ní ọduń 2008. Ọlágùndóyè ti ní ìfihàn àlejò nínu àwọn eré bi Ugly Betty, Law & Order, CSI: NY, Switched at Birth, NCIS: Naval Criminal Investigative Service àti Prime Suspect. Àwọn fíìmù míràn tí ó ní lórúkọ rẹ̀ pẹ̀lú A Beautiful Soul, Come Back to Me, Absolute Trust àti The Salon. Ní ọdún 2012 Ọlágùndóyè jẹ́ olùkópa dédé nínu eré aláwàdà ABC kan The Neighbors, níbi tí ó ti kó ipa Jackie Joyner-Kersee títí di ìgbà tí eré náà fi jẹ́ fífagilé ní ọdún 2014. Lẹ́hìn náà ni ó tún ní àwọn ipa nínu àwọn eré tẹlifíṣọ̀nù méjì kan tí wọ́n ṣe fún ìwádì: Feed Me, ní àjọṣepọ̀ pẹ̀lú Mary-Louise Parker fún ilé-iṣẹ́ NBC; àti Salem Rogers ti Ámázọ̀n, ní àjọṣepọ̀ pẹ̀lú Leslie Bibb
Nkiru Sylvanus

Nkiru Sylvanus tí wọ́n bí ní ọjọ́ Kọkànlélógún oṣù Kẹ́rin ọdún 1982, jẹ́ òṣèré àti olóṣ̀èlú. Ó tí kópa nínú eré tí ó tó àádójé tí ó sì ti gba àmì-ẹ̀yẹ tí Africa Magic Viewers Choice Awards fún Òṣèré léwájú tí ó peregedé jùlọ nínú ayẹyẹ Africa Movie Academy Awards.   Wọ́n bí Sylvanus ní ìlú Osisioma, ní Ìpínlẹ̀ Abia. Ó lọ sí ilé-ẹ̀kọ́ alákòọ́bẹ̀rẹ̀ ti Ohabiam àti ilé-ẹ̀kọ́ girama ní agbègbè kan náà. Ó sì lọ sí ilé-ẹ̀kọ́ Fásitì gbogbonìṣe ti Ìpínlẹ̀ Enugu tí ó kẹ́kọ́ gboyè nínú ìmọ̀ ìbára-ẹní-sọ̀rọ̀. Sylvanus bẹ̀rẹ̀ eré ṣíṣe ní dédé ọmọ ọdún mẹ́tàdínlógún ní ọdún 1999. Ó ti kópa nínú eré tí ó tó àádóje. Ó ti fara hàn nínú ìwé-ìròyìn The Guardian's ní ọdún 2017 àti 2018 gẹ́gẹ́ bí Gbajúmọ jùlọ lórí ìwé-ìròyìn. Ní ọdún 2011, wọn yàn án Sylvanus sí ara àwọn ìgbìmọ̀ tí Gómìnà Rochas Okorocha gégẹ́ bí olùbádámọ̀ràn sí Ìpìnlẹ̀ Èkó lórí ọ̀rọ̀ àwùjọ. Wọ́n jí Sylvanus gbé ní ọjọ́ kẹẹ̀dógún oṣù Kejìlá ọdún 2012 tí àwọn ajínigbé náà sì bèrè fún ọgọ́rún mílíọ́nù náírà ( ₦100,000,000) gẹ́gẹ́ bí ìwé-ìròyìn Vanguard tí sọ ṣáájú kí wọ́n tó dá wọn sílẹ̀.  It was reported by Nigerian media houses that on December 21, 2012 at 10:30pm, Sylvanus was released from her kidnappers. Ní ọdún 2014, Sylvanus ṣe ìgbéyàwó pẹ̀lú Stanley Duru, àmọ́ wọ́n pín yà ní ọdún 2019
Aisha Yesufu

Aisha Yusufu (tí a bí ní ọjọ́ kejìlá oṣù kejìlá ọdún 1973 ní Ipinle Kano) jẹ́ ajàfẹ́tọ̀ ọ́ ọmọ ènìyàn, ọmọ orílẹ̀-èdè Nàìjíríà àti alábàṣiṣẹ́pọ̀ ẹgbẹ́ tí ó ń polongo fún ìdápadà àwọn ọmọ obìnrin wa (Bring Back Our Girls Movement), èyí tí í ṣe ẹgbẹ́ alágbàwí tí ó ń pe Ìjọba sí àkíyèsi lórí í àwọn ọmọbìnrin tí ó lé ní igba láti ilé-ẹ̀kọ́ sẹ́kọ́ńdìrì ti Chibok ní orílẹ̀-èdè Nàìjíríà tí àwọn ẹgbẹ́ oníjàgídíjàgan Boko Haram jí gbé ní ọjọ́ kẹrìnlá oṣù kẹrin ọdún 2014. Yesufu wà lára àwọn obìnrin tí wọ́n ń fi ẹ̀rónú hàn ní ilé Ìgbìmọ̀ Aṣòfin ti orílẹ̀-èdè Nàìjíríà, èyí tí ó wà ní Abuja, Olú-ìlú Nàìjíríà, ní ọgbọ̀n ọjọ́ oṣù kẹrin, ọdún 2014. Yesufu tún wà lára àwọn tí ó léwájú nígbà tí àwọn ọ̀dọ́ orílẹ̀-èdè Nàìjíríà ń pè fún fífòpin sí SARS (END SARS), èyí tí ó ń pe àkíyèsi si àṣejù tí ẹ̀yà kan nínú iṣé ọlọ́pàá orílẹ̀-èdè Nàìjíríà tí wọ́n ń pè ní Special Anti Robery Squad (SARS) ń ṣe. Yesufu sọ wípé òun kò ní fi ìjà kíkéde ìfòpin sí àwọn ọlọ́pàá SARS ní orílẹ̀-èdè Nàìjíríà sílẹ̀ fún àwọn ọmọ òun. Ipinle Kano, níbi tí wọ́n bí Yesufu sí ná à ni wọ́n tí tọ ọ dàgbà. Yesufu ní ìrírí lórí i ìṣòro tí ó wà nínú n kí ènìyàn jẹ́ ọmọbìnrin ní àyíká tí kò fibẹ́rẹ̀ sí ìmọ̀ ẹ̀kọ́. Nínú ọ̀rọ̀ rẹ tí ó sọ, ó wípé "Nígbà tí mo wà ní ọmọ ọdún mọ́kànlá, ń kò ní àwọn ọmọbìnrin kankan ní ọ̀rẹ́ nítorí pé gbogbo wọn ni wọ́n ti gbé níyàwó, ṣùgbọ́n nítorí mo fẹ́ ní ìmọ̀ ẹ̀kọ́ ni mo ṣe kúrò ní agbègbè tí kò lajú." Aisha Yusufu tún sọ wípé ọ̀pọ̀lọpọ̀ nínú àwọn ọmọ tí àwọn ẹlẹgbẹ́ òun bí ti fẹ́rẹ̀ tún má a bí ọmọ nígbàtí òun ṣe ìgbéyàwó ní ọmọ ọdún mẹ́rìnlélógún. Yesufu àti ọkọ rẹ̀ tí orúkọ rẹ̀ ń jẹ́ Aliu, ẹni tí ó ṣe ìgbéyàwó pẹ̀lú rẹ ní ọdún 1966, ni wọ́n bí ọmọ méjì tí orúkọ wọn ń jẹ́ Amir àti Aliyah.
Wùnmí Mosákú

Wunmi Mosaku (bíi ni ọdún 1986) jẹ́ òṣèré àti olórin ni orílẹ̀ èdè Nàìjíríà. Ó gbajúmọ̀ fún ipa Joy tí ó kó nínú eré Moses Jones (2009) àti Holly Lawson nínú eré Vera(2011). Ó gba àmì ẹ̀yẹ Best Supporting Actress láti ọ̀dọ̀ BAFTA TV Award fún ipa Gloria Taylor tí ó kó nínú eré Damilola, Our Loved Boy ni ọdún 2016. Ní ọdún 2019, ó kópa nínú ipá karùn-ún tí fíìmù Luther. Wọ́n bí Mosaku sì orílẹ̀ èdè Nàìjíríà àmọ́ wọ́n gbe lọ sí ìlú Manchester ni orílẹ̀ èdè England. Ó lọ sí ilé ẹ̀kọ́ Trinity Church of England High school àti Xaverian Sixth Form College. Mosaku gboyè jáde láti ilé ẹ̀kọ́ gíga tí Royal Academy of Dramatic Art ní ọdún 2007. Ó kọ́kọ́ farahàn lórí eré orí ìtàgé nínú eré The Great Theatre of the World èyí tí Pedro Calderón gbé kalẹ̀. Lẹ́yìn náà, ó ti kópa nínú eré Rough Crossing èyí èyí tí Rupert Goold ṣe adarí fún. Ní ọdún 2009, ó kópa nínú eré Isindigo Katrina. Ó farahàn nínú ìwé ìròyìn ní ojú ìwé àkọ́kọ́ tí Screen International ni oṣù kẹfà ọdún 2009 gẹ́gẹ́ bí ìkan lára àwọn gbajúmọ̀ ni orílẹ̀ èdè UK. Ní ọdún 2010, ó kó ipa Malia nínú eré I am Slave, èyí ló sì jẹ́ kí ó gba àmì ẹ̀yẹ òṣèré bìnrin to dára jù lọ láti ọ̀dọ̀ Birmingham Black Film Festival, Culture Diversity Awards àti Screen Nation Awards
Abiodun Koya

Abiodun (Abi) Koya (A bí ní ọjọ́ kejìlélólógún Oṣu kejìlá ọdún 1980) ó jẹ́ ọmọ abínibí ìlú Nàijíríà, ó jẹ́ olórin aláìlẹ́gbẹ́, akọrin, akewi, òṣèré, ònkọ̀wé ati onínúrere tí ó tẹ̀dó sí ìlú Amẹrika. Ó jẹ́ ọkán nínú awọ́n ọ̀jọ̀gbọ́n akọrin tín se abínibí ìlú Áfíríkà tó gba ẹ̀kọ́ orin aláìlẹ́gbẹ́. Wọ́n pèé ni akọrin àwọn àarẹ àti Ọba. Abiodun Koya tí korin ní White House, níbi àwọn ìfíníjóyè àarẹ ati ni Apejọ National Democratic. A bíi ní Ìpínlẹ̀ Ògùn ti Nàijíríà, bàbá rẹ̀ gbàá níyànjú lórí orin nípa ṣíṣe àfíhàn orin aláìlẹ́gbẹ́ fun u ní ọmọ ọdún mẹ́ta, Koya nifẹ sí orin nígbàtí ó di ọmọ ọdún mẹ́fà, ó ma ń ta violin, ó sì maa n kọrin aláìlẹ́gbẹ́ ní ilé ijọsin. Ó kúrò ní ìlú Nàijíríà ní ọdun 2001 lọ sí Amẹrika níbití ó ti kẹkọọ Ìṣàkóso Ìṣòwò ní Ilé-ẹkọ́ gíga District of Columbia, Washington, DC. Ó tẹ̀síwájú láti kọ́ ẹ̀kọ́ orin fún àléfà óyè rẹ̀ ní Ilé-ẹkọ́ gíga Kátólíkì, Washington. DC   Nígbàtí ó n kọrin fún diẹ nínú àwọn ólùdarí gbajúgbajà àgbáyé ní òde òní, á ti ṣe àpèjúwe rẹ̀ bi ọ̀kan nínú àwọn ohùn tí ó dára jùlọ ní àgbáyé. Ó ti kọrin káàkiri àgbáyé fún ọ̀pọ̀lọpọ̀ àwọn ólùdarí àgbáyé pẹ̀lú àwọn àarẹ ati ọba, àwọn íkọ̀, ati àwọn ọmọ ilé-ìgbìmọ̀ ijọ́bá. Ní ọdún 2009 ó ṣe àgbéjáde àkjopọ̀ tí àwọn éwì ìfẹ́ rẹ̀ tí a pè ní "Ìṣesí Ọmọ ọba-bìnrin". Koya jẹ́ olórí Àjọ ẹ̀bùn, ó sì maa n ṣe àwọn iṣẹ́ ìtọ́ni. Àjọ ẹ̀bùn rẹ̀ n pèse àwọn síkọ́láshípù fún àwọn ọmọbìrin ní ọ̀pọ̀lọpọ̀ àwọn orílẹ́-èdè Áfíríkà
Juliana Olóyèdé

Juliana Olúwatóbilọ́ba Ọláyọdé, tí orúkọ ìnagijẹ rẹ̀ ń jẹ́ Toyo Baby, nípa ipa tí ó kó nínú eré Jenifa's Diary gẹ́gẹ́ bí Ẹ̀dá-ìtàn, Tóyọ̀sí jẹ́ Òṣèrébìnri sinimá àgbéléwò àti ti tẹlifíṣàn, ó tún jẹ́ aṣègbè fún ìbálòpọ̀-ẹ̀tọ́ ọmọ Nàìjíríà. Ó tún jẹ́ ìlúmọ̀ọ́ká nípa àtakò rẹ̀ sí ìbálòpọ̀ lọ́kọláya láìṣe ìgbéyàwó tó wọ́pọ̀ láàárín àwọn ọ̀dọ́. A bí Juliana sí ìlú Èkó lórílẹ̀ èdè Nàìjíríà. Ó jẹ́ ọmọ bibi ìjọba ìbílẹ̀ Ìpókíá ní Ìpínlẹ̀ Ògùn.Nígbà èwe rẹ̀, kò tilẹ̀ lálàá pé òun lè di òṣèrébìnri, bí ó tilẹ̀ jẹ́ pé ó máa ń kópa nínú àwọn eré ìtàgé dáadáa. Ó ti kópa nínú ọ̀pọ̀lọpọ̀ sinimá àgbéléwò, lára wọn ni:
Adetoun Ogunsheye

Felicial Adetoun Omolara Ogunseye ( ti o je omobibi inu Banjo) ni a bi ni ojo karun un osu kejila odun 1926. Adetoun ni ojogbon obinrin akoko ni orile-ede Nàìjíríà. O je ojogbon onimo ijinle lori ile ikowe pamo si ka (Library and Information Science) ni ile-eko giga ti Yunifasiti ilu Ibadan. A bi Ogunseye ni ojo karun un osu kejila odun 1926 ni ilu Benin, orile-ede Nàìjíríà. Omo Ipinle Ogun ni awon obi re. O je egbon agba fun ogagun Victor Banjo ati Ademola Banjo. O lo si ile-iwe giga ti Queen ki o to di wipe o lo si koleji ti imo-ero ti o wa ni Yaba (Yaba College of Technology), nibi ti o ti je wipe oun nikan soso ni obinrin ni aarin awon akeko ni odun 1946. Adetoun ni obinrin akoko ti o koko keko gboye dipuloma jade ni ile-eko yi ni odun 1948. O lo si ile-eko giga Yunifasiti ilu ibadan ki o to di wipe o ni anfaani si eko ofe lo si ile-eko giga Newnham ti Yunifasiti ilu Cambridge ni orile-ede Geesi lati lo ko eko lori Geography. O gba oye akoko ti Yunifasiti (Bachellor of Art degree) ni odun 1952 ati oye eleekeji (Masters of Art degree) ni odun 1956 ni sise n tele ni ile-eko giga yi, nibi ti o ti je wipe oun ni obinrin akoko lati orile-ede Naijiria. O gba oye giga ti Yunifasiti eleekeji miran lori imo nipa ikowe pamo si ka lati ile-eko giga ti Simmons, ti o wa ni Massachusetts, USA ni odun 1962. Adetoun ni o da ile ikawe ti Abadina Media Resources Centre ti o wa ni ile-eko giga Yunifasiti ilu Ibadan sile ni odun 1973
Salma Phillips

Salma Phillips jẹ́ Atọ́kùn ètò tẹlifíṣàn, oǹkọ̀wé àti olóòtú ètò láti ìlà-oòrùn Nàìjíríà. Àpèjá orúkọ rẹ̀ ni Ummu Salma Nabila Phillips. Ó gbajúmọ̀ gẹ́gẹ́ bí Atọ́kùn ètò lórí àwọn ìkànnì tẹlifíṣàn lápá ìlà-oòrùn Nàìjíríà.She is popularly known as the face of northern television.Ó kàwé gbàwé ẹri dípólómà láti University of Jos, ní Nàìjíríà àti ìwé ẹ̀rí BSc. nínú ìmọ̀ òfin láti Rivers State University of Science and Technology, ní Port Harcourt. Àlá ayé rẹ̀ ní láti jẹ́ oníròyìn fún CNN. Salma jẹ́ àmúlùmálà ẹ̀yàFulani àti Calabari láti apá àríwá Nàìjíríà, ó sìn fẹ́ràn orin tàkasúfèé. Salma kàwé gbàwé ẹri dípólómà láti University of Jos, ní Nàìjíríà àti ìwé ẹ̀rí BSc. nínú ìmọ̀ òfin láti Rivers State University of Science and Technology, ní Port Harcourt. Salma àti gbajúgbajà olórin ọmọ Nàìjíríà, Aṣa, dìjọ lọ sí ilé-ìwé kọ́lẹ́ẹ̀jì kan náà. Lọ́jọ́ keje oṣù kejì ọdún 2016,ó bẹ̀rẹ̀ ètò orí tẹlifíṣàn tí ó pè ní Salma Show, ètò tó dá lórí ọ̀rọ̀ tó ń lọ láwùjọ
Dakore Egbuson Àkàndé

Dakore Egbuson-Akande (tí orúkọ rẹ̀ tẹ́lẹ̀ ń jẹ́ Dakore Omobola Egbuson) jẹ́ Òṣèré Nigeria. Ó jẹ́ aṣojú fún Amnesty Internation, Amstel Malta àti Oxfam ní America. Ìpínlẹ̀ Bàyélsà ni wọ́n bí Dakore si, gẹ́gẹ́ bíi àkọ́bí àwọn òbí rẹ̀. Ó lọ sí ilé-ìwé Corona àti ilé-ìwé ìjọba Àpapọ̀ fún àwọn ọmọ obìnrin ní Ìpínlẹ̀ Èkó ati Ìpínlẹ̀ Bauchi Ní ilé-ẹ̀kọ́ gíga, ó kọ́ ìmọ̀ ìbanisọ̀rọ̀ ní Fáṣítì Èkó ṣùgbọ́n kò parí ẹ̀kọ́ rẹ̀ nitorí igbélé gbogbo ìgbà  Ó ti ṣe ìgbéyàwó báyìí, Ó sì ti bí ọmọ méjì Ní oṣù kẹsàn-án ọdún 2019, wọ́n ṣe àfihàn Dakorae nínu ìwé àwòrán ti Visual Collaborative, nínu ìpele tí wọ́n pè ní Vivencias tí ó "Ìrírí" ni Èdè Spéìn. Nínu ìfọ̀rọ̀wánilẹ́nuwọ̀ pẹ̀lú àwọn ọgbọ́n ènìyàn láti oríṣiríṣi ìlú gẹ́gẹ́ bíi Kelli Ali, Adelaide Damoah àti Desdamona Ní oṣù karùn-ún ọdún 2020 wọ́n tún ìfọ̀rọ̀wánilẹ́nuwọ̀ náà gbé jáde lórí Visual Collaborative, tí wọ́n pè ní TwentyEightyFour, tí wọ́n ṣe àgbẹ́jáde rẹ̀ nígbà Àrún èrànkòrónà ọdún 2019, olórin èdè faranse Les Nubians, akọrin ti Japan Rika Muranaka àti aláwàdà ilẹ̀ Nàìjíríà Chigul jáde nínu ìpele kan náà. Dakore ti ko ipa ninu fiimu ti o ju aadota lọ, diẹ ninu eyiti o pẹlu:
Àbíbátù Mọ́gàjí

Olóyè Abibatu Mogaji, MFR, OON tí wọ́n bí ní ọdún 1917, tí ó sì kú ni oṣù kẹfà ọdún 2013 (October 1917–June 2013) jẹ́ =Pàràkòyí oníṣòwò ọmọ Nàìjíríà àti Ìyálọ̀jà yányán gbogbo Nàìjíríà.  Wọ́n bí Àbíbátù Mọ́gàjí lọ́jọ́ kẹrìndínlógún oṣù kẹwàá ọdún 1916 ní Ìpínlẹ̀ Èkó lórílẹ̀ èdè Nàìjíríà Olóyè Àbíbátù Mọ́gàjí ni ìyá olórí ẹgbẹ́ òṣèlú All Progressives Congress tí ó tún jẹ́ Gómìnà àná Ìpínlẹ̀ Èkó, Olóyè Aṣíwájú Bọ́lá Ahmed Tinúbú. Ọmọ Tinubu, Fọláṣadé Tinúbú-Òjó, ló joyè ìyálọ́jà lẹ́yìn ikú Mọ́gàjí. Kí ó tó jẹ ìyálọ́jà àwọn ẹgbẹ́ àwọn oǹtajà àwọn obìnrin àti ọkùnrin, Àbíbátù jẹ́ olórí onígboyà àwọn ọlọ́jà ní Ìpínlẹ̀ Èkó.Ní ipò rẹ̀, ó joyè alágbára Alimotu Pelewura. Nípa akitiyan rẹ̀ láàárín àwọn ọlọ́jà, Ìjọba Àpapọ̀ Nàìjíríà fi oyè orílẹ̀ èdè dá a lọ́lá. . Bẹ́ẹ̀ náà, wọ́n fi òye Ọ̀mọ̀wé dá a lólá ní Ahmadu Bello University and the University of Lagos. Ìyálọ́jà Mọ́gàjí kú lọ́mọdún mẹ́rìndínlọ́gọ́rùn-ún ní Sátidé, lọ́jọ́ kẹẹ̀ẹ́dógún oṣù kẹfà ọdún 2013 nílé rẹ̀ tó wà ní Ìkẹjà, olú-ìlú Ipinle Eko. Wọ́n sin in sí ìtẹ́ òkú ti Ikoyi Vaults and Gardens ní Èkó
Àbí Ọlájùwọ́n

Àdàkọ:Use mdy dates Àbí Ọlájùwọ́n tí apèjá orúkọ àbísọ rẹ̀ ń jẹ́ Alon Abísọ́lá Arisicate Àjọkẹ́ Ọlájùwọ́n, tí wọ́n bí lọ́jọ́ kẹfà oṣù keje ọdún 1988 jẹ́ akọ́ni àti agbábọ́ọ̀lù-ajùsáwọ̀n ọmọ orílẹ̀ èdè Nàìjíríà àti Amẹ́ríkà. Ó jẹ́ Ọmọbìnrin gbajúmọ̀ agbábọ́ọ̀lù-ajùsáwọ̀n, Hakeem Olajuwon. Gẹ́gẹ́ bí ìtumọ̀ orúkọ rẹ̀, Abísọ́là Ọlájùwọ́n, ó jẹ́ ọmọ atàpáta-dìde, ọmọ tí wọ́n bí sínú ọlá, tí ọlá náà ju àwọn ju àwọn ọ̀tá lọ̀. Wọ́n bí Ọlájùwọ́n sí Houston, ní Ìpínlẹ̀ Texas lórílẹ̀-èdè Amẹ́ríkà. Ó wà nínú ìkọ̀ tí wọ́n ń gbá bọ́ọ̀lù-ajùsáwọ̀n fún ilé-ìwé gíga California àti ní, ó sìn rànwọ́nlọ́wọ́ láti gba àmìn-ẹ̀yẹ mẹ́ta léraléra nínú ìdíje apá iwọ̀-oòrùn Amẹ́ríkà. Ọlájùwọ́n gbàmìn-ẹ̀yẹ ti McDonald's All-American lọ́dún 2006, Ó tún wà lára àwọn tí wọ́n gbà àmìn-ẹ̀yẹ tó pọ̀ jùlọ tí wọ́n jáde ní ilé-ìwé gíga. Ó gbá bọ́ọ̀lù-ajùsáwọ̀n fún University of Oklahoma, ní àsìkò yìí Nancy Lieberman, aṣàyẹ̀wó bọ́ọ̀lù-ajùsáwọ̀n tí ilé-iṣẹ́ ESPN sọ wípé, dídarapọ̀ Ọlájùwọ́n sí ìkọ̀ rẹ̀ fún ìdíje tí ọdún 2006 sí 2007 yóò mú kí wọ́n ṣe àṣeyọrí fún ìdíje NCAA. Lọ́dún 2010, ó kàwé gboyè dìgírì nínú ìmọ̀ iṣẹ́ ìròyìn láti Oklahoma University. Source Chicago Sky yan Ọlájùwọ́n sí ipò méjìdínlọ́gbọ̀n nínú àwọn tó mọ bọ́ọ̀lù-ajùsáwọ̀n gbá jùlọ ní àgbáyé ní ìdíje lọ́dún 2010.  Lẹ́yìn èyí, ó dára pọ̀ mọ́ ikọ̀ agbábọ́ọ̀lù-ajùsáwọ̀n ní orílẹ̀ èdè Hungary, SEAT-Lami-Véd Győr, àti ti Romania. Ní 2011 Ọlájùwọ́n padà sí WNBA, tí ó sìn tọwọ́ bọ̀wé àdéhùn fún ikọ̀ Tulsa Shock, ibẹ̀ ló ti díje fún sáà ìdíje ọdún 2011 season. Nígbà ìsinmi, ó gba bọ́ọ̀lù-ajùsáwọ̀n fún Hapoel Rishon LeZion (Israel), ŽKK Novi Zagreb (Croatia), BC Castors Braine (Belgium)
Adama Ndiaye

Adama Ndiaye, tàbí Adama Amanda Ndiaye, tí gbogbo ènìyàn mọ̀ sí Adama Paris (tí ó tún jẹ́ orúkọ ilé-iṣẹ́ rẹ̀) , ni a bí ní ìlú Kinshasa. Jẹ́ aránṣọ ìgbà-lódé, ọmọ orílẹ̀-èdè Senegal. Àwọn aṣọ tí ó ń rán ni ó ma ń kó wọlé láti orílẹ̀-èdè Morocco tí a sì lè rí àwọn aṣọ rẹ̀ rà ní àwọn orílẹ̀-èdè àgbáyé gbogbo bí Parague, Bahia, Paris, Montreal,London ,New York àti bẹ́ẹ̀ béẹ̀ lọ. Ndiaye ni wọ́n bí nị́ ìlú Kinshasa, Zaire, tí wọ́n sì tọ́ dàgbaà ní Europe, níbi tí àwọn òbí rẹ̀ ti jẹ́ aṣojú ìjọba ìlú wọn. Ó fi iṣẹ́ rẹ̀ sílẹ̀ nílé ìfowó-pamọ́ ní Europe láti lọ kọ́ iṣẹ́ aṣọ rírán ní ìlú abí́nibí rẹ̀. Nínú ìgbàgbọ́ rẹ̀, ó mọ̀ wípé ilẹ̀ Afíríkà ní àwọn àṣà ìránṣọ tó ṣe pàtàkì, àmọ́ tí wọn kò gbajúmọ̀ ní àwọn orílẹ̀ àgbáyé tó kù. kí ó tó rí owó dá ilé-iṣẹ́ aṣọ rírán rẹ̀ sílẹ̀ ṣòro díẹ̀ pẹ̀lú. Ndiaye dá ìdíje Fashion Week sílẹ̀ ní ìlú Dakar láti lè fẹ iṣẹ́ ọnà ìránṣọ ilẹ̀ Adúláwọ̀ síwájú si. Nígbà tí yóò fi di ọdún 2012, tí ìdíje náà pé ọdún mẹ́wá gbáko, àwón oníṣẹ́ ọnà aránṣọ ọgbọ̀n ni wọ́n ti dara pọ̀ mọ́ Ndiaye ní ilẹ̀ Afíríkà àti Asia, pẹ̀lụ́ àwọn olùkópa míràn kárí ayé. Ilé iṣẹ́ rẹ̀ sì ti ń ṣe ìṣúná tí ó tó CFA 80 milion ( tí ó jẹ́ US$150,000). Bákan náà ni ó ti gbé ìdíje yí dé Prague, Czech Republic, àti Bahia, Brazil.
Àdùkẹ́ Alákijà

Jayéọlá Àdùkẹ́ Alákijà tí wọ́n bí lóṣù kẹta ọdún 1921,tí ó sìn kú lóṣù kẹta ọdún 2016 (March 1921 – March 2016) jẹ́ gbajúmọ̀ ìlúmọ̀ọ́ká ọmọ Nàìjíríà tí ó fìgbà kan jẹ́ òṣìṣẹ́ alámọ́jútó, amọ̀fin àti aṣojú orílẹ̀-èdè Nàìjíríà ní orílẹ̀-èdè Sweden tẹ́lẹ̀ láti ọdún 1984 sí 1987. Bẹ́ẹ̀ náà ló fìgbà jẹ́ Ààrẹ àwọn ẹgbẹ́ Amọ̀fin-bìnrin, International Federation of Women Lawyers. Wọ́n bí Àdùkẹ́ sí ìdílé Adeyemo Alakija, òun ni àbígbẹ̀yìn àti ọmọbìnrin kanṣoṣo tí bàbá rẹ̀ bí. Ó bẹ̀rẹ̀ ẹ̀kọ́ rẹ̀ ní Claxton House School, ní Marina, ní Èkó kí ó tó mórí lé orílẹ̀ èdè Wales lọ́dún 1930 fún ẹ̀kọ́ sí i níbi tí ó ti parí ẹ̀kọ́ sẹ́kọ́ńdìrì rẹ̀ ní Penrhos College, lápá àríwá Wales. Ó kọ́kọ́ wùn ún kó kàwé gboyè nínú ìmọ̀ ìṣègùn òyìnbó ní Glasgow University ṣùgbọ́n ó wá pàpà lọ kàwé gboyè nínú ìmọ̀ àyíká ní London School of Economics. Ní kété tó padà sí Naijiria, ó ṣiṣẹ́ gẹ́gẹ́ bí alámọ̀ọ́jútó ní ilé iṣẹ́ adájọ́ ní Ìpínlẹ̀ Èkó. Ní àsìkò rẹ̀, ó ṣe ìdásílẹ̀ ilé-ẹjọ́ àwọn màjèsín àti ẹgbẹ́ àwọn ọmọbìnrin ní Ìpínlẹ̀ Èkó, bẹ́ẹ̀ ló ṣe ìrànlọ́wọ́ láti ṣe ìdásílẹ̀ British Leprosy Relief Association èka Ìpínlẹ̀ Èkó. Lọ́dún 1949, ó tún padà sí òkè-òkun láti kàwé gboyè nínú ìmọ̀ òfin tí ó sìn di amọ̀fin lọ́dún 1953. Lẹ́yìn náà, ó dá ilé iṣẹ́ silẹ pẹ̀lú Gloria Rhodes, bẹ́ẹ̀ náà ló ṣiṣẹ́ John Idowu Conrad Taylor. Nígbà tó yá, ó tún lọ ṣiṣẹ́ gẹ́gẹ́ bí alámọ́jútó àwùjọ, òun ni obìnrin àkọ́kọ́ tó di ipò yìí mú ní Nàìjíríà. Ó tún ṣiṣẹ́ gẹ́gẹ́ bí ọ̀gá ilé iṣẹ́ ìfọpo Mobil lọ́dún 1957. Lọ́dún 1961, Mobil gba iṣẹ́ ìfọpo ni Nàìjíríà lọ́dún, wọ́n sìn fi í ṣe ọ̀gá yányán níbẹ̀